钦定古今图书集成/理学汇编/学行典/第252卷 > 张贤臣〈子大全 大会〉
## 钦定古今图书集成/理学汇编/学行典/第252卷 > 张贤臣〈子大全 大会〉

按《绍兴府志》：“张贤臣，会稽余贵村人。读书晓大意，少
孤贫，事母笃孝。年三十，游京师，逐什一者二十馀载，
殖千金，慨然曰：‘可以归矣。归而敦善行，贫无炊，寒无
襦，死无槥，颠连无告者，力拯之，三十年无倦态。山阴
县西北有湖，纵横十里许，风狂舟辄覆。贤臣议石筑
塘其间，使舟行塘内，则避风舟不复覆矣。阅七岁而’”
塘成，所费数千金，皆贤臣捐赀为之，由是塘可步，步
可纤。往来者感其德，建祠祀焉。子大全、大会克绍父
志，视塘稍有损，辄修补，人皆颂其世德云。